Pol Poqba

Pol Poqba () — Liqa 1 klubu "Monako"da mərkəz yarımmüdafiəçsi kimi çıxış edən fransız peşəkar futbolçu. O, əsasən mərkəz yarımmüdafiəçisi kimi oynasa da, bəzən hücumameyilli yarımmüdafiəçi və ya müdafiəyəmeyilli yarımmüdafiəçi kimi də çıxış edir.

Parisin Lani-syur-Marn kommunasında anadan olmuş Poqba 2007-ci ildə "Havr" klubunun gənclər komandasına qoşulub, iki il sonra isə "Mançester Yunayted" klubuna keçib. O,  "Mançester"də professional karyerasına başlamış, lakin oyunlarda məhdud sayda çıxışı onun 2012-ci ildə pulsuz transferlə İtaliyanın "Yuventus" klubuna qoşulmasına səbəb olmuşdur. O, burada kluba ardıcıl olaraq dörd dəfə A Seriyası, iki dəfə İtaliya Kuboku və iki dəfə İtaliya Superkuboku titulunu qazanmaqda kömək edib. İtaliyada olduğu müddətdə Poqba özünü dünyanın ən perspektivli gənc oyunçularından biri kimi sübut etmiş və həm 2013-cü ildə Qızıl oğlan mükafatının, həm də 2014-cü ildə Bravo mükafatının sahibi olmuşdur. 2015-ci ildə Poqba "Yuventus"a son on iki ildə ilk dəfə olmaqla 2015 Çempionlar Liqasının finalına yüksəlməkdə kömək edib.

Poqbanın "Yuventus"dakı çıxışı onun 2016-cı ildə o vaxtkı dünya rekordu olan 105 milyon avro transfer haqqı qarşılığında "Mançester Yunayted"ə qayıtmasına səbəb olub. Bu məbləğ 2021-ci ilə qədər bir ingilis klubunun ödədiyi ən yüksək transfer haqqı idi. Klubdakı ilk mövsümündə o, Liqa Kubokunu və Avropa Liqasını qazanıb. Çıxış etdiyi "Maçester" klubu 2018-19 mövsümündə İngiltərədə "ilin komandası" seçilmişdir.

Poqba beynəlxalq miqyasda 2013 FIFA U-20 Dünya Kubokunda Fransa millisinin kapitanı olmuş və turnirin "ən yaxşı oyunçu"su seçilmişdir. O, bir il sonra böyüklər üçün komandada debüt edərək 2014 FIFA Dünya Kubokunda oynayıb və burada "ən yaxşı gənc oyunçu" seçilib. O, Fransanı UEFA  Avro 2016-da öz ölkəsində təmsil edib və onlar ikinci yerin sahibi olublar. Onun çıxış etdiyi Fransa millisi 2018 FIFA Dünya Kubokunun qalibi olub və finaldakı qol müəlliflərindən biri Poqba olub.

28 iyun 2025-ci ildə Poqba "Monako" ilə 30 iyun 2027-ci ilə qədər müqavilə imzalayıb.

 Həmçinin bax 
 Fransa milli futbol komandası
 Mançester Yunayted

 İstinadlar 

Kateqoriya:Mançester Yunayted FK oyunçuları
Kateqoriya:Yuventus FK oyunçuları
Kateqoriya:Fransa futbolçuları
Kateqoriya:Legioner Fransa futbolçuları
Kateqoriya:Fransa U-20 milli futbol komandasının futbolçuları
Kateqoriya:Fransanın kişi futbolçuları
Kateqoriya:İtaliya A Seriyası oyunçuları
Kateqoriya:FİFA Dünya Kubokunun qalib oyunçuları
Kateqoriya:Fransa Liqa 1 oyunçuları
Kateqoriya:UEFA Avropa Liqası qalib oyunçuları
Kateqoriya:UEFA Avropa Liqası qalib oyunçuları
Kateqoriya:İngiltərə Premyer Liqası oyunçuları
Kateqoriya:Futbolda dopinq halları
Kateqoriya:UEFA Avro 2016 oyunçuları
Kateqoriya:2018 FİFA Dünya Kuboku oyunçuları
Kateqoriya:2014 FİFA Dünya Kuboku oyunçuları
Kateqoriya:Monako FK oyunçuları
Kateqoriya:Havr FK oyunçuları
Kateqoriya:İngiltərə Federasiya Kuboku finalı oyunçuları
Kateqoriya:İngiltərə Federasiya Kuboku finalı oyunçuları
Kateqoriya:Fransa müsəlmanları
Kateqoriya:UEFA Avro 2020 oyunçuları
Kateqoriya:Fransa milli gənclər futbol komandasının oyunçuları
Kateqoriya:UEFA Avro 2020 oyunçuları
Kateqoriya:Fransa U-21 milli futbol komandasının oyunçuları
Kateqoriya:Fransa U-19 milli futbol komandasının futbolçuları
Kateqoriya:İngiltərədə legioner Fransa idmançıları
Kateqoriya:İtaliyada legioner Fransa idmançıları
Kateqoriya:Cəngavərlik tituluna layiq görülmüş futbol şəxsləri
Kateqoriya:UEFA Millətlər Liqasının qalibi olan oyunçular
Kateqoriya:Qaradərili Fransa idmançıları